ΓΡΑΠΤΗ ΕΡΩΤΗΣΗ E-2386/01

υποβολή: Christopher Huhne (ELDR) προς την Επιτροπή

(20 Αυγούστου 2001)

Θέμα: Ετήσιες πληρωμές

Πιστεύει η Επιτροπή ότι η αγορά της ΕΕ σε ετήσιες πληρωμές (κανονικές πληρωμές για τοπόλοιπο ζωής) λειτουργεί λογικώς εύρυθμα· Γνωρίζει ότι θα μπορούσαν να προκύψουν ορισμένες στρεβλώσεις ανταγωνισμού λόγω ρυθμιστικών απαιτήσεων και θεωρεί ότι οι ρυθμιστικές αυτές απαιτήσεις δεν εμπεριέχουν διακρίσεις έναντι άλλου κράτους μέλους·

Απάντηση του κ. Bolkestein εξ ονόματος της Επιτροπής

(17 Οκτωβρίου 2001)

Οι ετήσιες πρόσοδοι είναι ένα ειδικό προϊόν που πωλείται από τις εταιρείες ασφάλισης ζωής· το προϊόν αυτό είναι σχεδιασμένο σύμφωνα με τις μεθόδους που ισχύουν στον τομέα της ασφάλισης ζωής, οι οποίες απαιτούν από τον ασφαλιστή να εξασφαλίζει επαρκείς τεχνικές διατάξεις ώστε να επιτρέπει στην ασφαλιστική εταιρεία να πληροί τις συμβατικέςποχρεώσεις που απορρέουν από το ασφαλιστήριο συμβόλαιο. Η κοινοτική νομοθεσία επί θεμάτων ασφάλισης συντονίζει τις διατάξεις των κρατών μελών σχετικά με τους όρους που πρέπει να πληρούνται από τους επιχειρηματίες που αναλαμβάνουν ασφαλιστικές δραστηριότητες στην Κοινότητα. Εκτός από τη διοικητική άδεια μιας εταιρείας ασφάλισης ζωής, ο συντονισμός των εθνικών κανόνων καλύπτει τις μεθόδουςπολογισμού των τεχνικών διατάξεων, οι οποίες πρέπει να είναι επαρκείς, την αντιπροσώπευση αυτών των τεχνικών διατάξεων μέσω καταλλήλων, διαφοροποιημένων και αναλόγων περιουσιακών στοιχείων, καθώς και ένα ελάχιστο περιθώριο φερεγγυότητας. Η κοινοτική νομοθεσία επιτρέπει στις ασφαλιστικές εταιρείες να αναλαμβάνουν δραστηριότητες ασφάλισης ζωής σε όλα τα κράτη μέλη, εφόσον το κρίνουν σκόπιμο και, επομένως, να μετέχουν στην αγορά των ετησίων προσόδων στα διάφορα κράτη μέλη, βάσει του δικαιώματος εγκατάστασης και της ελευθερίας παροχήςπηρεσιών.

Το περιεχόμενο και οι όροι των ασφαλιστηρίων συμβολαίων των ετησίων προσόδων εξαρτώνται συχνά περισσότερο από ιδιαίτερους παράγοντες πουφίστανται στα κράτη μέλη σε διαφόρους τομείς, όπως είναι η κοινωνική ή η φορολογική νομοθεσία, και λιγότερο από αυτήν καθεαυτήν τη νομοθεσία για τα ασφαλιστικά ζητήματα. Οι παράγοντες αυτοί, και όλως ιδιαιτέρως η φορολογική νομοθεσία, αποτελούν εξήγηση για τη σημασία των ετησίων προσόδων σε ορισμένα κράτη μέλη, σε σύγκριση με άλλα κράτη μέλη. Όταν πληρούνται οι ιδιαίτεροι όροι που προβλέπονται από τη φορολογική νομοθεσία, τα κράτη μέλη έχουν την τάση να εξασφαλίζουν σ' αυτά τα προϊόντα ευνοϊκότερη φορολογική μεταχείριση από ότι στα συμβόλαια που προβλέπουν καταβολή κεφαλαίου. Στο παρόν στάδιο της κοινοτικής νομοθεσίας, τα κράτη μέλη είναι αρμόδια για τον καθορισμό των όρων φορολογίας των διαφόρων προϊόντων ασφάλισης ζωής. Εντούτοις, κατά την άσκηση των εξουσιών τους, τα κράτη μέλη δεν μπορούν να θεσπίζουν κανόνες που θα ήταν αντίθετοι με την κοινοτική νομοθεσία, και ιδίως με τους κανόνες της ελεύθερης κυκλοφορίας των προσώπων και τωνπηρεσιών.

Η Επιτροπή δημοσίευσε προσφάτως μια ανακοίνωση για την κατάργηση των φορολογικών εμποδίων στη διασυνοριακή παροχή επαγγελματικών συντάξεων(1). Η Επιτροπή πιστεύει ότι η άνιση φορολογική μεταχείριση των ασφαλιστηρίων συμβολαίων σύνταξης και ασφάλισης ζωής που συνάπτονται με εταιρείες οι οποίες είναι εγκατεστημένες σε άλλα κράτη μέλη, έρχεται σε αντίθεση με τις θεμελιώδεις ελευθερίες που έχουν θεσπιστεί με τη συνθήκη της ΕΚ. Η Επιτροπή θα επιβλέπει τους σχετικούς εθνικούς κανόνες και θα λαμβάνει τα απαραίτητα μέτρα για να εξασφαλίζεται πράγματι ο σεβασμός των θεμελιωδών ελευθεριών που έχουν θεσπιστεί με τη συνθήκη της ΕΚ.

(1) COM(2001)214 τελικό.